The Diving Board

The Diving Board (בעברית: המקפצה) הוא אלבום האולפן ה־29 של המוזיקאי הבריטי אלטון ג'ון, שיצא לאור בספטמבר 2013. הוא השני מאז "Victim of Love" שלא כלל אף אחד מחברי הלהקה הקבועים שלו. באלבום הייתה חזרה למתכונת הבסיסית של פסנתר־בס־תופים ששימשה את ג'ון בהופעות החיות שלו בראשית שנות ה־70. עם צאתו נכנס האלבום למקום השלישי במצעד האלבומים הבריטי – המיקום הגבוה ביותר לאלבום של ג'ון מאז "Songs from the West Coast" שמ־2001, ולמקום הרביעי בבילבורד 200. הוא גם האלבום המצליח ביותר של ג'ון במצעדים בארצות הברית מאז "Blue Moves" שמ־1976. הסינגל המוביל של האלבום, "Home Again", יצא לאור ב־24 בספטמבר 2013, באותו יום שבו האלבום הפך זמין להזמנה מראש. ב־28 באוגוסט 2013 יצא לאור ביוטיוב וידאו קליפ ל־"Mexican Vacation (Kids in the Candlelight)". האלבום הולחן על ידי ג'ון למילותיו של ברני טופין. המפיק, טי בון ברנט (אנ'), הפיק גם את אלבום האולפן הקודם של ג'ון (בשיתוף ליאון ראסל), The Union (אנ'). ברנט הציע שהאלבום יוקלט במתכונת הבסיסית של פסנתר, בס ותופים איתה הופיע ג'ון בראשית שנות ה־70. "The Diving Board" נכתב ביומיים. התוצאה, לדברי ג'ון, הייתה ”אלבום הסולו המסעיר ביותר מזה המון, המון זמן. זה פשוט נשפך החוצה. האלבום המהיר ביותר שעשיתי מעולם”. הוצאת האלבום נדחתה כמה פעמים: לכתחילה הוא היה אמור לצאת בסתיו 2012, אך באתר האינטרנט של ברני טופין פורסם שמטעמי קידום מכירות ההוצאה תדחה לפברואר 2013, ואז ההוצאה נדחתה שוב. ב־28 בספטמבר 2012 פורסם ב"רולינג סטון" שג'ון לא היה מרוצה מהאיזון באלבום ושהוא רצה לכתוב שירים נוספים. במהלך הופעה ב"זירה של פרת'" (אנ') בפרת' שבאוסטרליה, ב־10 בנובמבר 2012, אמר ג'ון שהוצאת "The Diving Board" תדחה שוב, למאי 2013. ההוצאה נדחתה משום שג'ון רצה להקליט שירים נוספים עם ברנט בינואר 2013. ב־8 בינואר 2013 פורסם באתר האינטרנט של ברני טופין ששם האלבום שונה מ־"The Diving Board" ל־"Voyeur". ב־23 בפברואר 2013 פורסם בכתבה ב"בילבורד" שהוצאת האלבום נדחתה שוב – הפעם לספטמבר 2013, וששם האלבום הוחזר ל־"The Diving Board". כן פורסמה בכתבה רשימת השירים החדשה, שכללה ארבעה שירים חדשים שנוספו לחומר המקורי. שיר אחד הושמט: "5th Avenue". ג'ון תיאר את הגרסה הסופית במילים: ”האלבום הכי מוכוון פסנתר בקריירה שלי”. כן תיאר אותו במילים: ”האלבום הכי בוגר שלי”. בסיכומו של דבר נדחתה הוצאת האלבום ארבע פעמים. הסינגל המוביל של האלבום, "Home Again", יצא לאור ב־24 בספטמבר 2013, באותו יום שבו האלבום הפך זמין להזמנה מראש. ב־28 באוגוסט 2013 יצא לאור ביוטיוב וידאו קליפ ל־"Mexican Vacation (Kids in the Candlelight)". בהממלכה המאוחדת, האלבום נכנס עם יציאתו לאור למקום השלישי במצעד האלבומים הבריטי, תוך מכירת 22,000 עותקים בשבוע הראשון. האלבום הגיע למעמד אלבום כסף בהסמכת איגוד תעשיית ההקלטות הבריטי ב־10 בינואר 2014, מעמד המסמן מכירת 60,000 עותקים בבריטניה. בארצות הברית, האלבום נכנס עם יציאתו לאור למקום הרביעי במצעד בילבורד 200, תוך מכירת 47,000 עותקים בשבוע הראשון, ובכך הפך לאלבום ה־18 של אלטון ג'ון שנכנס ל"עשרת הגדולים" (Top 10) במצעד. בקנדה, האלבום נכנס עם יציאתו לאור למקום השביעי. הסינגל "Can't Stay Alone Tonight" הפך לשיר ה־70 של ג'ון שדורג במצעד השירים העכשוויים למבוגרים של "בילבורד" (כאשר הדירוג הראשון שלו במצעד היה עם "Your Song" ב־1970), ובכך שבר ג'ון את השיא של עצמו כזמר הכי מדורג במצעד זה. מגזין "רולינג סטון" דירג את האלבום במקום ה־25 ברשימת 50 האלבומים הטובים של 2013. "The Diving Board" קיבל ביקורות חיוביות בדרך כלל ממבקרי המוזיקה עם יציאתו לאור. ב־Metacritic, המייחס מדרוג מנורמל מתוך 100 לביקורות ממבקרי מיינסטרים, האלבום קיבל ציון ממוצע משוקלל של 71, המציין "ביקורות חיוביות בדרך כלל", בהתבסס על 24 ביקורות. אנדי גיל, מבקר "אינדפנדנט", כתב שזהו ”אלבום שאפשר שהוא הטוב בקריירה שלו”. קרוליין סאליבן, מבקרת "הגרדיאן", כתבה: ”זהו אלבום הפוגע בשילוב המושלם שבין בגרות ורעננות”. קווין קצ'פול מ־"PopMatters" כתב ש”אלטון ג'ון נשמע טוב יותר משנשמע כבר הרבה זמן"”. המבקר יוסי חרסונסקי כתב שג'ון "חזר ממוקד". הוא שיבח את "הכישרון המלודי" ו"המיומנויות הפסנתרניות" שגילה ג'ון באלבום, והוסיף: ”גם בלי השוואות, זהו אחד הטובים שלו. עמוק. חם, מעט אפל. עשיר”. חרסונסקי כתב שג'ון התגלה באלבום כ”מספר הסיפורים הזכור מאלבום הקונספט Tumbleweed Connection מ – Madman Across the Water גם – ‏Captain Fantastic”, ותיאר אותו כ"אולי גדול הפסנתרנים" של מוזיקת הרוק מאז ליטל ריצ'רד. עמית קוטלר כתב ב־ynet: אלטון ג'ון נשמע כמו בלהיטיו הגדולים מלפני 40 שנה: פתוח, מרגש, וענק על הפסנתר [...] התוצאה, למרבה ההפתעה, מגיעה לאיכויות כמעט כמו אז, פעם, בשנות השבעים. [...] לפעמים הכישרון של ג'ון הופך כמעט לקסם, שבמהלכו הוא מהפנט את המאזינים [...] והאמת והכנות שהוא הצליח להביע כאן - חזקות יותר מכל מה ששמענו ממנו בשנים האחרונות. — עמית קוטלר, החדש של אלטון ג'ון: בחיי, הוא טוב כמו פעם, באתר ynet, 15 בספטמבר 2013 מילות השירים נכתבו על ידי ברני טופין, המוזיקה לשירים הולחנה על ידי אלטון ג'ון. אלטון ג'ון – זמרה, פסנתר (1–4, 6–10, 12, 13, 15) ג'ק אשפורד (אנ') – תוף מרים (3, 4, 7, 8, 10, 13) ג'יי בלרוז — תופים (2, 3, 4, 6–10, 12–15) רפאל סאדיק (אנ') – גיטרה בס (2, 3, 4, 6, 7, 8, 10, 12–15) דייוויד פליץ' – גיטרה בס (9) דויל ברמהול השני (אנ')– גיטרה (3, 10) קיפוס גרין (אנ') כלי מקלדת – (2, 3, 4, 6–10, 12) לארי גולדינגס (אנ') – אורגן האמונד B3 ‏ (15) סטייפן האוזר (בקרואטית: stjêpaːn xǎuser) (אנ') – צ'לו (2, 4, 12) לוקה סוליץ' (אנ')– צ'לו (2, 4, 12) ג'ורג' בוהנון (אנ') – בריטון (9), טרומבון ואופוניום(אנ') (12, 15) ברוס פולר (אנ') – טרומבון (9) אירה נפוס – טרומבון (12, 15) ויליאם רופר – טובה (9, 12, 15) צ'אק פינדלי (אנ') – (Flugelhorn) (9) דארל לאונרד (אנ') – עיבודי קרן יער (9, 12, 15), Flugelhorn ‏(9, 12, 15), חצוצרה (12) ביל מקסוול – עיבוד קולות ליווי (3, 4, 7, 10, 13) ביל קנטוס – זִמרת ליווי (3, 4, 7, 10, 13) אלווין צ'י (אנ') – זִמרת ליווי ‏(3, 4, 7, 13) לואיס פרייס (אנ') – זִמרת ליווי ‏(3, 4, 7, 13) פרי מורגן – זִמרת ליווי ‏(3, 4, 7, 13) כרמל אצ'ולס – זִמרת ליווי (3, 10, 13) ג'ודית היל – זמרת ליווי (3, 10, 13) רוז סטון (אנ') – זמרת ליווי (10) טי בון ברנט (אנ') – מפיק מוזיקלי ג'ייסון וורמר – הקלטה ומיקס ג'ף גרטנבאום – סאונדמן משני כריס אוונס – סאונדמן משני ונסה פר – סאונדמנית משנית זאכרי דווס – טכנאי ציוד, עוזר טכנאי מיקס כריס אוונס – עוזר טכנאי מיקס מיקס באולפני הוילג' (אנ') ובאולפני אולימפיק (אנ') (לוס אנג'לס) גווין לארסן (אנ') – מאסטרינג ב־Lurssen Mastering (הוליווד) קארל ליברמן – טכנאי פסנתר מאט מייטלנד – ארט דיירקטור טים ברבר – צילום טוני קינג – מנהל קריאייטיב מהדורה רגילה: כוללת 15 רצועות מהדורת דלוקס: כוללת 19 רצועות מהדורת סופר דלוקס: כוללת 19 רצועות ו־DVD בונוס — חי מאולפני קפיטול [אינה זמינה ב־MP3] מהדורת LP כפול מהדורה בלעדית לאמזון ארצות הברית: מהדורת דלוקס והעתק פוסטר פרסום ההופעה בהטרובדור מהדורה בלעדית לוולמארט ארצות הברית: מהדורת דלוקס ו־DVD בונוס של הופעה באולם באד וולטון (אנ') (אחיו של סם וולטון, מייסד וולמארט) בפאייטוויל (ארקנסו) ביוני 2013 לפני בעלי המניות של וולמארט מהדורה בלעדית לטארגט ארצות הברית: גרסה עם שני תקליטורים הכוללים שלוש רצועות מהופעה חיה (שתיים מהן לא זמינות בפורמט אחר) מהדורה בלעדית ל־bestbuy.com ארצות הברית: מהדורת דלוקס ו־DVD בונוס של תהליך עשיית הופעות "The Million Dollar Piano" (אנ') מהדורה מוגבלת יפנית: גרסת שני תקליטורים SHM הכוללים שלוש רצועות מהופעה חיה (שתיים מהן לא זמינות בפורמט אחר) מידע על האלבום The Diving Board באתר MusicBrainz האלבום The Diving Board באתר Discogs ג'ון הופיע עם הבסיסט די מארי והמתופף נייג'ל אולסון בהופעות חיות החל מ־1970, אך הם הורשו להשתתף רק ברצועה אחת באלבומי האולפן בתפקידיהם (הם סיפקו קולות רקע ברצועות נוספות), עקב התנגדות חברת התקליטים. רק ב־1972, עם הוצאת האלבום "Honky Château", הצליח ג'ון, ממעמדו כמוזיקאי מוכר ומצליח, להכניס אותם בתפקידיהם גם להקלטות אלבומי האולפן. אנדי גרין, אלטון ג'ון כותב עוד שירים לאריך־נגן שלו ‏"The Diving Board", באתר רולינג סטון, ‏28 בספטמבר 2012, בדיקה אחרונה 4 בנובמבר 2020 The Diving Board, באתר eltonjohn.com, בדיקה אחרונה 5 בנובמבר 2020 ג'ף גיילס, אלטון ג'ון מפרסם סינגל שני מהאלבום החדש, באתר ultimateclassicrock.com, ‏30 באוגוסט 2013, בדיקה אחרונה 24 באוקטובר 2020 אלטון מכין את 'קרש הקפיצה', באתר contactmusic.com, בדיקה אחרונה 26 באוקטובר 2020 אלטון ג'ון מקליט אלבום חדש עם טי בון ברנט, באתר רולינג סטון, ‏15 במרץ 2012, בדיקה אחרונה 25 באוקטובר 2020 אלטון ג'ון כתב את האלבום החדש ‏"The Diving Board" ביומיים, באתר IMDb אנדי גרין, ריאיון על האלבום עם ברני טופין, ‏26 בספטמבר 2013, בדיקה אחרונה 4 בנובמבר 2020 הוצאת האלבום נדחית (הופעה בפרת'), באתר eltondaily.com, ‏17 בנובמבר 2012, בדיקה אחרונה 4 בנובמבר 2020 שאלות ותשובות: טי בון ברנט על 'נשוויל', הקאמבק של אלטון ג'ון ופרידתו מתפקיד המפיק, באתר רולינג סטון, ‏18 בדצמבר 2012, בדיקה אחרונה 4 בנובמבר 2020 ג'ון וטופין משנים את שם האלבום החדש, באתר music-news.com, ‏9 בינואר 2013, בדיקה אחרונה 3 בנובמבר 2020 פיל גאלו, אלטון ג'ון מסיים את האלבום החדש, בציפייה להוצאה בספטמבר, באתר בילבורד, ‏23 בפברואר 2013, בדיקה אחרונה 4 בנובמבר 2020 אלטון ג'ון בחברת המצעדים הרשמית, באתר חברת המצעדים הרשמית, כדי לראות את האלבום יש להקליק על הקישור הראשון, "Elton John", ואז על לשונית "Albums" (שצמודה לרשימה). בדיקה אחרונה 2 בנובמבר 2020 אלבום כסף ל־‏"The Diving Board" בבריטניה, באתר BPI, ב־"Format" יש לבחור "Albums", ב־"Search BPI awards" יש לכתוב את שם האלבום, בדיקה אחרונה 2 בנובמבר 2020 קית' קולפילד, דרייק מוביל בבילבורד 200, באתר בילבורד, ‏2 באוקטובר 2013, בדיקה אחרונה 4 בנובמבר 2020 היסטוריית ג'ון בבילבורד 200, באתר בילבורד, בדיקה אחרונה ב־20 בנובמבר 2021 היסטוריית ג'ון במצעד בילבורד הקנדי, באתר בילבורד, בדיקה אחרונה 1 בנובמבר 2020 גארי טראסט, אלטון ג'ון שובר את השיא של עצמו עם הכי הרבה להיטי AC, באתר בילבורד, ‏24 במרץ 2014, בדיקה אחרונה 4 בנובמבר 2020 ‏50 האלבומים הטובים של 2013, באתר רולינג סטון, ‏2 בדצמבר 2013, בדיקה אחרונה 4 בנובמבר 2020 ציון 71 באתר מטקריטיק, בהתבסס על 24 ביקורות, באתר Metacritic, בדיקה אחרונה 4 בנובמבר 2020 סטיבן תומאס ארלוויין, ביקורת ‏"AllMusic", באתר AllMusic, בדיקה אחרונה 4 בנובמבר 2020 קרוליין סאליבן, ביקורת "הגרדיאן", באתר הגרדיאן, ‏12 בספטמבר 2013, בדיקה אחרונה 4 בנובמבר 2020 אנדי גיל, ביקורת "אינדפנדנט" (הציון המושלם מהמבקר מופיע עם ציון מטקריטיק), באתר אינדפנדנט, ‏13 בספטמבר 2013, בדיקה אחרונה 4 בנובמבר 2020 רנדל רוברטס, ביקורת "לוס אנג'לס טיימס", באתר לוס אנג'לס טיימס, ‏24 בספטמבר 2013, בדיקה אחרונה 4 בנובמבר 2020 אלן לייט, ביקורת "רולינג סטון", באתר רולינג סטון, ‏13 בספטמבר 2013, בדיקה אחרונה 4 בנובמבר 2020 Kevin Catchpole, ביקורת "PopMatters", באתר PopMatters, ‏26 בספטמבר 2013, בדיקה אחרונה ב־13 ביולי 2022 ביקורת יוסי חרסונסקי, באתר יוסמיוזיק, 12 באוקטובר 2013, בדיקה אחרונה 2 בינואר 2020 פיל גליו, אלטון ג'ון מסיים את האלבום החדש שלו, בציפייה להוצאה בספטמבר, באתר בילבורד, ‏23 בפברואר 2013, בדיקה אחרונה 3 בנובמבר 2020 ריכוז מצעדים, באתר acharts.co, בדיקה אחרונה 1 בנובמבר 2020 המצעד האוסטרי, באתר austriancharts.at, בדיקה אחרונה 1 בנובמבר 2020 המצעד הבלגי — פלנדריה, באתר ultratop.be, בדיקה אחרונה 1 בנובמבר 2020 המצעד הבלגי — ולוניה, באתר ultratop.be, בדיקה אחרונה 1 בנובמבר 2020 המצעד הצ'כי (בתיבות יש לבחור ‏ CZ - ALBUMS - TOP100, 201339, וללחוץ Zobrazit), באתר hitparada.ifpicr.cz, בדיקה אחרונה 1 בנובמבר 2020 המצעד הדני, באתר danishcharts.dk, בדיקה אחרונה 2 בנובמבר 2020 המצעד ההולנדי, באתר dutchcharts.nl, בדיקה אחרונה 2 בנובמבר 2020 המצעד הצרפתי, באתר lescharts.com, בדיקה אחרונה 2 בנובמבר 2020 המצעד הגרמני, יש ללחוץ בפינה הימנית העליונה לקבלת שורת חיפוש, להקליד את שם האלבום, אישור וללחוץ על ‏"Album", באתר offiziellecharts.de, בדיקה אחרונה 2 בנובמבר 2020 המצעד האירי, באתר ארכיון האינטרנט (מקור), בדיקה אחרונה 2 בנובמבר 2020 המצעד האיטלקי, באתר ארכיון האינטרנט (מקור), בדיקה אחרונה 1 בנובמבר 2020 המצעד היפני (אוריקון), באתר oricon.co.jp, בדיקה אחרונה 2 בנובמבר 2020 המצעד הניו זילנדי, באתר charts.nz, בדיקה אחרונה 2 בנובמבר 2020 המצעד הנורווגי, באתר norwegiancharts.com, בדיקה אחרונה 1 בנובמבר 2020 המצעד הספרדי, באתר spanishcharts.com, בדיקה אחרונה 2 בנובמבר 2020 המצעד השוודי, באתר swedishcharts.com, בדיקה אחרונה 2 בנובמבר 2020 המצעד השווייצרי, באתר swisscharts.com, בדיקה אחרונה 2 בנובמבר 2020 ההוצאה לאור באוסטרליה נקבעה ל־13 בספטמבר, באתר eltondaily.com, ‏25 ביוני 2013, בדיקה אחרונה 2 בנובמבר 2020 הזמן מראש את האלבום עכשיו, תאריכי הוצאה לאור נקבעו ל־16 בספטמבר בבריטניה ול־24 בספטמבר בארצות הברית, באתר eltondaily.com, ‏24 ביוני 2013, בדיקה אחרונה 2 בנובמבר 2020 האלבום על גרסאותיו השונות בדיסקוגס, באתר Discogs, בדיקה אחרונה 2 בנובמבר 2020 המשפחה העשירה בעולם מתעשרת ב-4 מיליון דולר מדי שעה, באתר גלובס, 11 באוגוסט 2019 עדכון – מהדורות מיוחדות, באתר eltonfan.heimbecher.net, ‏4 בספטמבר 2013, בדיקה אחרונה 3 בנובמבר 2020